-**Prijedlog**-

Na temelju članka 48. Zakona o lokalnoj i područnoj (regionalnoj) samoupravi (“Narodne novine” broj [33/01](https://www.zakon.hr/cms.htm?id=260), [60/01](https://www.zakon.hr/cms.htm?id=261), [129/05](https://www.zakon.hr/cms.htm?id=262), [109/07](https://www.zakon.hr/cms.htm?id=263), [125/08](https://www.zakon.hr/cms.htm?id=264), [36/09](https://www.zakon.hr/cms.htm?id=265), [36/09](https://www.zakon.hr/cms.htm?id=266), [150/11](https://www.zakon.hr/cms.htm?id=267), [144/12](https://www.zakon.hr/cms.htm?id=268), [19/13](https://www.zakon.hr/cms.htm?id=285), [137/15](https://www.zakon.hr/cms.htm?id=15727), [123/17](https://www.zakon.hr/cms.htm?id=26157), [98/19](https://www.zakon.hr/cms.htm?id=40763), [144/20](https://www.zakon.hr/cms.htm?id=46702) ) i članka 31. Statuta Općine Punat (“Službene novine Primorsko-goranske županije” broj 8/18, 10/19, 3/20 i 3/21) Općinsko vijeće Općine Punat na sjednici održanoj dana 2022. godine donosi

**ODLUKU  
o dodjeli novčane pomoći roditeljima djece koja nisu ostvarila pravo na upis u jaslice svete Male Terezije na području Općine Punat zbog popunjenosti kapaciteta**

Članak 1.

Općina Punat osigurat će dodjelu novčane pomoći roditeljima djece koja nisu ostvarila pravo na upis u jaslice svete Male Terezije na području Općine Punat zbog popunjenosti kapaciteta u 2022./2023. pedagoškoj godini.

Članak 2.

Novčana pomoć iznosi 1.800,00 kn mjesečno po neupisanom djetetu.

Članak 3.

Pravo na novčanu pomoć iz članka 1. ove Odluke mogu ostvariti roditelji s prebivalištem na području Općine Punat koji su podnijeli zahtjev za upis djeteta u jaslice svete Male Terezije, uz uvjete:

- da roditelji imaju prijavljeno prebivalište na području Općine Punat najmanje 1 godinu prije podnošenja Zahtjeva za upis djeteta u jaslice

- da dijete ima prijavljeno prebivalište na području Općine Punat

Članak 4.

Za ostvarivanje prava na dodjelu novčane pomoći roditelji podnose pisani Zahtjev na posebnom obrascu uz prilaganje potvrde jaslica da su podnijeli zahtjev za upis djeteta.

Radi utvrđivanja prava roditelja na novčanu pomoć, Općina Punat zadržava pravo zatražiti i drugu dokumentaciju.

Članak 5.

Pravo na novčanu pomoć nemaju roditelji neupisane djece koja nisu ispunjavala uvjete za upis u jaslice.

Članak 6.

Sredstva za ostvarivanje prava na novčanu pomoć iz članka 1. ove Odluke osigurat će se u Proračunu Općine Punat za 2022. i 2023. godinu.

Članak 7.

Novčana pomoć dodjeljivat će se na temelju Rješenja Jedinstvenog upravnog odjela Općine Punat.

Članak 8.

Ova Odluka stupa na snagu prvog dana od dana objave u “Službenim novinama Primorsko-goranske županije”.

OPĆINSKO VIJEĆE

OPĆINE PUNAT

PREDSJEDNIK

Goran Gržančić, dr.med.,v.r.